
Holstein-fríz tehenek tőgyének küllemi paraméter vizsgálata a tejtermeléssel összefüggésben

A gazdasági haszonállatok küllemi bírálatának célja, hogy megtaláljuk a számunkra ideális küllemű egyedeket a meghatározott hasznosítási irány függvényében. Vizsgálatomban a holstein-fríz szarvasmarhák tőgyének küllemi adatait elemeztem a hódmezővásárhelyi Hód- Mezőgazda Zrt. vajháti és az Agrogorzsa Zrt tehenészeti telep adatainak felhasználásával. Összefüggést kerestem a tőgy küllemi paramétereinek alakulása, morfológiai állapota és a tejtermelés között. Vizsgálatomban az első laktációs adatokat elemeztem. Megállapítottam, hogy a küllemi paraméterek kedvezőtlenebbek azoknál a teheneknél, melyeknek tőgynegyed száma kettő, vagy három volt. Azoknál a teheneknél alakult ki vak tőgynegyed melyek a bírálatkor alacsony pontokat kaptak. Ezen tehenek legtöbbjének elsőlaktációs tejtermelése is alacsonyabb volt. Dolgozatom befejezéseként javaslatokat tettem a küllemi bírálati eredmények hatékonyabb felhasználására.



